**Ministru kabineta noteikumu projekta**

**“Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts sagatavots, lai noteiktu kārtību, kādā ir piemērojami likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 13.pantā noteiktie atbalsta pasākumi, kā arī, izvērtējot ekonomisko situāciju, noteiktu kritērijus un kārtību minētā likuma 13.pantā noteikto pasākumu piemērošanai arī citu nozaru uzņēmumiem.  Noteikumu projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantam Ministru kabinets nosaka nozares, kurām sakarā ar Covid-19 izplatību ir būtiski pasliktinājusies finanšu situācija (Ministru kabineta 2020.gada 24.marta noteikumi Nr.151 “Noteikumi par nozarēm, kurām sakarā ar Covid-19 izplatību ir būtiski pasliktinājusies finanšu situācija”), un kārtību, kādā ir piemērojami t.sk. likuma 13.pantā noteiktie atbalsta pasākumi, kā arī, izvērtējot ekonomisko situāciju, nosaka kritērijus un kārtību t.sk. likuma 13.pantā noteikto pasākumu piemērošanai arī citu nozaru uzņēmumiem.  Saskaņā ar likuma 13.pantu valsts un pašvaldību iestādes, kā arī atvasinātas publiskas personas un publiskas personas kontrolētas kapitālsabiedrības, brīvostas un speciālās ekonomiskās zonas uz šā likuma darbības laiku atbrīvo krīzes skarto nozaru komersantus no publiskas personas mantas un publiskas personas kontrolētas kapitālsabiedrības mantas nomas maksas vai lemj par nomas maksas samazinājumu un par publiskas personas mantas izmantošanu, kā arī nepiemēro kavējuma procentus un līgumsodus samaksas kavējuma gadījumā, izņemot naudu par patērētajiem pakalpojumiem – elektroenerģiju, siltumenerģiju, ūdensapgādi un citiem īpašuma uzturēšanas pakalpojumiem.  Publiskas personas mantas nomas vispārējais regulējums noteikts Ministru kabineta 2018.gada 20.februāra noteikumos Nr.97 “Publiskas personas mantas iznomāšanas noteikumi” un attiecībā uz publiskas personas zemes nomu Ministru kabineta 2018.gada 19.jūnija noteikumos Nr.350 “Publiskas personas zemes nomas un apbūves tiesības noteikumi”. Speciālais regulējums publiskas personas mantas iznomāšanai noteikts brīvostu un speciālo ekonomisko zonu regulējošos normatīvajos aktos. Savukārt publiskas personas kontrolētas kapitālsabiedrības nekustamā īpašuma iznomāšanai, ievērojot Publiskas personas finanšu līdzekļu un mantas izšķērdēšanas novēršanas likuma 6.4 pantā noteikto, piemērojama ar attiecīgās kapitālsabiedrības kapitāla daļu turētāju saskaņota kapitālsabiedrības nekustamā īpašuma iznomāšanas kārtība.  Ņemot vērā minēto, noteikumu projekts nosaka kārtību, kādā uz likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” darbības laiku komersantam piemēro publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas atbrīvojumu vai samazinājumu, kā arī nepiemēro kavējuma procentus un līgumsodus samaksas kavējuma gadījumā, izņemot naudu par patērētajiem pakalpojumiem – elektroenerģiju, siltumenerģiju, ūdensapgādi un citiem īpašuma uzturēšanas pakalpojumiem, lai mazinātu Covid-19 ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā. Ievērojot minētā likuma pārejas noteikumu, ka šā likuma normas piemērojamas no ārkārtējās situācijas izsludināšanas brīža, noteikumu projektā ietvertie atbalsta pasākumi piemērojami no 2020.gada 12.marta (Ministru kabineta 2020.gada 12.marta rīkojums Nr.103 “Par ārkārtējās situācijas izsludināšanu”) līdz laikam, kad attiecīgais likums zaudēs spēku. Noteikumu projektā ietvertais atbalsts piešķirams tad, kad komersantam (nomniekam) iestājas apstākļi atbalsta piešķiršanai (noteikumu projekta 3.1.apakšpunktā noteiktais ieņēmumu samazinājums).  Atbilstoši noteikumu projekta 2.punktam tie neattiecas uz nomas līgumiem, kas noslēgti par publiskas personas un publiskas personas kontrolētas kapitālsabiedrības nekustamā īpašuma iznomāšanu zemes dzīļu izmantošanai.  Noteikumu projekta 3.punktā noteikts, ka publiskas personas un publiskas personas kontrolētas kapitālsabiedrības nekustamā īpašuma vai kustamās mantas iznomātājs (turpmāk – iznomātājs), pamatojoties uz komersanta (nomnieka) iesniegumu, uz noteiktu laika periodu, sākot no 2020.gada 12.marta, bet ne ilgāk kā līdz dienai, kad spēku zaudē likums “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”, vienpusēji, neveicot grozījumus nomas līgumā, piemēro nomas maksas atbrīvojumu vai samazinājumu, ja izpildās visi šādi kritēriji:  1.) komersanta ieņēmumi no saimnieciskās darbības 2020.gada martā vai aprīlī, salīdzinot ar 2019.gada attiecīgo mēnesi, ir samazinājušies vismaz par 30 %, bet, ja komersants saimniecisko darbību uzsācis 2019.martā vai vēlāk, tā ieņēmumi no saimnieciskās darbības 2020.gada martā vai aprīlī ir samazinājušies vismaz par 30 % salīdzinot ar vidējo mēneša ieņēmumu no saimnieciskās darbības apmēru laika periodā līdz 2020.gada 29.februārim;  2.) komersantam uz iesnieguma iesniegšanas brīdi nav Valsts ieņēmumu dienesta administrēto nodokļu parādi, kas kopsummā pārsniedz 1000 *euro*;  3.) komersantam uz iesnieguma iesniegšanas brīdi nav uzsākts maksātnespējas process;  4.) komersantam pēdējā gada laikā nav bijuši trīs vai vairāk nomas maksas un citus saistītos maksājumu kavējumi vai jebkādas citas būtiskas neizpildītas līgumsaistības pret iznomātāju. Ja pēdējā gada laikā ir bijuši trīs vai vairāk nomas maksas un citus saistītos maksājumu kavējumi, uz 2020.gada 29.februāri ir dzēstas visas parādsaistības pret iznomātāju vai norēķini pilnā apmērā veikti saskaņā ar iznomātāju saskaņoto parādu atmaksas grafiku.  Iepriekš minētais kritērijs vērtējams kopsakarā ar no Ministru kabineta 2018.gada 20.februāra noteikumiem Nr.97 "Publiskas personas mantas iznomāšanas noteikumi" un Ministru kabineta 2018.gada 19.jūnija noteikumiem Nr.350 "Publiskas personas zemes nomas un apbūves tiesības noteikumi" izrietošajiem labticības kritērijiem, proti, nomnieks atbilst šim kritērijam vienā no šiem gadījumiem:  1. ja pēdējā gada laikā tam nav bijuši trīs vai vairāk nomas maksas un citus saistītos maksājumu kavējumi vai jebkādas citas būtiskas neizpildītas līgumsaistības pret iznomātāju, vai  2. ja pēdējā gada laikā tam ir bijuši trīs vai vairāk nomas maksas un citu saistīto maksājumu kavējumi, bet uz 2020.gada 29.februāri dzēstas visas parādsaistības pret iznomātāju vai norēķini pilnā apmērā veikti saskaņā ar iznomātāju saskaņoto parādu atmaksas grafiku. Tādējādi, ja nomnieks uz 2020.gada 29.februāri ir nokārtojis parādsaistības ar iznomātāju vai arī veic norēķinus atbilstoši ar iznomātāju saskaņotajam parādu atmaksas grafikam, tas atbilst minētajam kritērijam.  Ievērojot to, ka ārkārtas situācijā publiskas personas vai publiskas personas kontrolētas kapitālsabiedrības mantas iznomātājam, balstoties uz nomnieka (komersanta) iesniegto ierosinājumu, lēmums par nomas maksas atbrīvojumu vai samazinājumu ir jāpieņem nekavējoties, lai nodrošinātu ātrāku procesu, noteikumu projektā iznomātājam paredzēta vienpusēja tiesība piemērot minēto atbalsta pasākumu.  Noteikumu projekta 4.punktā noteikti atbalsta pasākumi, kādus iznomātājs var piemērot, proti, iznomātājs piemēro nomas maksas atbrīvojumu, ja komersants (nomnieks) nekustamo īpašumu vai kustamo mantu noteiktajā periodā vispār neizmanto saimnieciskās darbības veikšanai dēļ Ministru kabineta noteiktajiem ierobežojumiem ārkārtējās situācijas laikā, vai arī piemēro nomas maksas samazinājumu atbilstoši komersanta (nomnieka) ieņēmumu no saimnieciskās darbības procentuālajam samazinājumam, bet nepārsniedzot 90 % no nomas līgumā noteiktās nomas maksas.  Kā papildus atbalsta pasākums noteikumu projekta 5.punktā paredzēts, ka, iznomātājs, pamatojoties uz komersanta (nomnieka) ierosinājumu, sākot no 2020.gada 12.marta, bet ne ilgāk kā līdz dienai, kad spēku zaudē likums “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”, nepiemēro kavējuma procentus un līgumsodus publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas un citu saistīto maksājumu samaksas kavējuma gadījumā, ja izpildās visi šo noteikumu 3.punktā minētie kritēriji. Noteikumu projekta 5.punktā minētie citi saistītie maksājumi ir jebkuri nomas līgumā noteikti maksājumi (t.sk. Ministru kabineta 2018.gada 20.februāra noteikumos Nr.97 “Publiskas personas mantas iznomāšanas noteikumi” noteiktie papildus maksājumi) un nekustamā īpašuma uzturēšanai nepieciešamajiem pakalpojumiem (piemēram, siltumenerģija, dabasgāzes piegāde, ūdensapgāde un kanalizācijas pakalpojumu nodrošināšana, sadzīves atkritumu izvešana, elektroenerģija). Komersants (nomnieks) veic samaksu par nomas objekta uzturēšanai nepieciešamajiem pakalpojumiem (piemēram, elektroenerģiju, siltumenerģiju, ūdensapgādi), nekustamā īpašuma nodokļa kompensāciju un sedz apdrošināšanas izdevumus.  Lai saņemtu noteikumu projektā minētos atbalsta pasākumus, komersants (nomnieks) iesniedz iznomātājam attiecīgu iesniegumu, norādot tajā noteikumu projekta 6.punktā noteikto informāciju, proti, komersanta nosaukumu un reģistrācijas numuru, publiskas personas vai publiskas personas kontrolētas kapitālsabiedrības nekustamā īpašuma vai kustamās mantas nomas līguma datumu un numuru, nomas objektu, kā arī atbilstību noteikumu projekta 3.punktā un 4.1.apakšpunktā noteiktajiem kritērijiem. Gadījumā, ja informācija par komersantu (nomnieku) ir publicēta Valsts ieņēmumu dienesta tīmekļvietnē krīzes skarto darba devēju sarakstā, kuru darbinieki saņēmuši dīkstāves pabalstu un kuriem ir atbalstīta nokavēto nodokļu maksājumu samaksas sadale termiņos vai atlikšana uz laiku līdz trim gadiem, atbilstību noteikumu projekta 3.1., 3.2. un 3.3.apakšpunktam atkārtoti nav jānorāda.  Lai pierādītu atbilstību noteikumu projekta 3.2.apakšpunktā noteiktajam kritērijam, komersants (nomnieks) iesniedz iznomātājam izziņu no Valsts ieņēmumu dienesta Elektroniskās deklarēšanas sistēmas par nodokļu parādu. Attiecīgi iznomātājs izskata minēto iesniegumu (t.sk. izvērtē nomnieka norādīto informāciju par atbilstību noteikumu projekta 3.punktā un 4.1.apakšpunktā minētajiem kritērijiem) piecu darbdienu laikā, lai nodrošinātu pēc iespējas ātru atbalsta pasākuma piemērošanu.  Atbilstoši likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 29.pantam, piešķirot šā likuma 13.pantā minēto komercdarbības atbalstu, kā arī īstenojot citus šajā likumā minētos pasākumus, kuri atbilst Komercdarbības atbalsta kontroles likuma 5.pantā noteiktajām pazīmēm, tiek ievērotas komercdarbības atbalsta kontroles regulējuma prasības. Ņemot vērā minēto, noteikumu projektā ietverts regulējums atbalsta nomas maksas atbrīvojuma vai samazinājuma veidā piešķiršanai saskaņā ar attiecīgajām Eiropas Komisijas regulām un to nosacījumiem (detalizēta informācija anotācijas V.sadaļā).  Lai nodrošinātu sabiedrības informētību, noteikumu projekta 8.punktā noteikts pienākums iznomātājam publicēt savā tīmekļvietnē to krīzes skarto komersantu sarakstu, kuri saņēmuši šajos noteikumos noteiktos atbalsta pasākumus.  Tāpat noteikumu projekta 9.punktā noteikts, ka gadījumā, ja šajos noteikumos minētie atbalsta pasākumi pieprasīti vai saņemti nepamatoti, komersants (nomnieks) atmaksā piešķirto atbalsta pasākumu iznomātājam. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, valsts akciju sabiedrība “Valsts nekustamie īpašumi”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs publiskas personas nekustamā īpašuma un kustamās mantas nomniekus  (komersantus), kuri veic saimniecisko darbību kādā no Ministru kabineta 2020.gada 24.marta noteikumos Nr.151 “Noteikumi par nozarēm, kurām sakarā ar Covid-19 izplatību ir būtiski pasliktinājusies finanšu situācija” noteiktajām nozarēm, kuri nekustamo īpašumu vai kustamo mantu noteiktajā periodā vispār neizmanto saimnieciskās darbības veikšanai dēļ Ministru kabineta noteiktajiem ierobežojumiem ārkārtējās situācijas laikā, kā arī citus nomniekus (komersantus), kuriem sakarā ar Covid-19 izplatību ir būtiski pasliktinājusies finanšu situācija. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021.gads | | 2022.gads | | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. | | | | | | |
| 8. Cita informācija | Precīza ietekme uz valsts un pašvaldību budžetiem nav aprēķināma. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projektā norādīta atsauce uz:  1. Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013);  2. Komisijas 2014.gada 27.jūnija Regula (EK) Nr.717/2014 par Līguma par Eiropas Savienības darbību 107.un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (Eiropas Savienības Oficiālais Vēstnesis, 2013. gada 28. decembris, Nr. L 354/1) (turpmāk – Komisijas regula Nr.717/2014);  3. Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013);  4. Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. 651/2014);  5. Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Komisijas regula Nr. 702/2014);  Komisijas 2014.gada 16.decembra Regulas (ES) Nr.1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 24.decembris, Nr. L 369) ) (turpmāk – Komisijas regula Nr. 1388//2014).  6. Eiropas Komisijas Pagaidu shēma valsts atbalsta pasākumiem ekonomikas atbalstam Covid-19 uzliesmojuma laikā (angliski – Temporary Framework to support the economy in the context of the COVID-19 outbreak) (turpmāk – Komisijas paziņojums).  Minētās regulas piemērojamas, ja nomnieks nomas objektu izmanto saimnieciskai darbībai un samazinātas nomas maksas piemērošanas gadījumā atbalsts nomniekam kvalificējas kā komercdarbības atbalsts. Šādā gadījumā minēto atbalstu šajos noteikumos noteiktajos gadījumos sniedz saskaņā ar minētajās regulās noteikto. |
| 2. | Citas starptautiskās saistības | Nav. |
| 3. | Cita informācija | Šo noteikumu 13.–16.punkts stājas spēkā pēc tam, kad tiek saņemts Eiropas Komisijas lēmums par komercdarbības atbalsta saderību ar Eiropas Savienības iekšējo tirgu. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV); 2. Komisijas regula Nr. 702/2014; 3. Komisijas regula Nr.1407/2013; 4. Komisijas regula Nr. 1408/2013; 5. Komisijas regula Nr.717/2014; 6. Komisijas regula Nr. 1388//2014; 7. Komisijas paziņojums. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 3.panta 2.punkts, Komisijas regulas Nr.717/2014 3.panta 2.punkts, Komisijas regulas Nr.1408/2013 3.panta 3.a punkts; | 11.1.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts, Komisijas regulas Nr.1408/2013 2.panta 2.punkts un Komisijas regulas Nr.717/2014 2.panta 2.punkts | 11.1.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 5.panta 1. un 2.punkts, Komisijas regulas Nr.717/2014 5.panta 1. un 2.punkts, Komisijas regulas Nr.1408/2013 5.panta 1. un 2.punkts | 11.5.apakšpunkts | Tiek ieviests pilnībā. | Tiek paredzētas stingrākas prasības. |
| Komisijas regulas Nr.1407/2013 1.pants, Komisijas regulas Nr.717/2014 1.pants un Komisijas regulas Nr.1408/2013 1.pants | 11.2.apakšpunkts,  11.6.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr. 1407/2013 6. panta 4. punkts, Komisijas regulas Nr. 1408/2013 6. panta 4. punkts un Komisijas regulas Nr. 717/2014 6. panta 4. punkts | 11.7.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 7. panta 4. punkts un 8. pants, Komisijas regulas Nr.1408/2013 7. panta 4. punkts un 8. pants, Komisijas regulas Nr.717/2014 7. panta 4. punkts un 8. pants | 11.8.apakšpunkts, | Tiek ieviests pilnībā. | Netiek paredzētas stingrākas prasības. |
| Komisijas paziņojuma 22.punkta a) apakšpunkts un 23. punkta a) apakšpunkts | 13.1.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas paziņojuma 22.punkta c) apakšpunkts | 13.2.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas paziņojuma 22.punkta d) apakšpunkts | 13.3.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas paziņojuma 37.punkts un 38. punkts | 14.2.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas paziņojuma 35.punkts un 36.punkts | 16.punkts | Tiek ieviests pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Noteikumu projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā ārkārtas situāciju un steidzamu regulējuma nepieciešamību, noteikumu projekta izstrādes ietvaros nav veiktas papildus komunikācijas aktivitātes. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās publiskas personas mantas (t.sk. zemes) iznomātāji un publiskas personas kontrolētas kapitālsabiedrības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Finanšu ministrs Jānis Reirs